ORDE do 2 de xuño de 2014 pola que se revisa a relación de actividades artesás recollidas no anexo IV do Decreto 218/2001, do 7 de setembro, polo que se refunde a normativa vixente en materia de artesanía (Diario Oficial de Galicia número 185, do 24 de setembro).
Consellería de Economía e Industria — I. Disposicións xerais — 01/07/2014

De acordo co disposto no artigo 30 do Decreto 218/2001, do 7 de setembro, polo que se refunde a normativa vixente en materia de artesanía (DOG nº 185, do 24 de setembro), recoñécense oficialmente como actividades artesás os traballos e actividades que figuran no anexo IV do referido decreto, para os efectos da súa inclusión na sección de actividades artesás do Rexistro Xeral de Artesanía de Galicia.
O artigo 31 do mesmo texto legal sinala que a relación de actividades artesás poderá ser obxecto de Revisión periódica pola Comisión Galega de Artesanía, de oficio ou por instancia de parte interesada. A Revisión levarase a cabo mediante orde da consellería competente en materia de artesanía por proposta do citado órgano colexiado.
Logo da solicitude por instancia da parte interesada da inclusión na sección de actividades artesás do Rexistro Xeral de Artesanía de Galicia da actividade de complementos de moda, o Pleno da Comisión Galega de Artesanía, na súa reunión do 1 de xullo de 2010, acordou que esta actividade tiña particularidades propias que a diferenciaban notablemente dos oficios artesanais recollidos no anexo IV do Decreto 218/2001, do 7 de setembro, e propuxo, por unanimidade dos seus membros, a inclusión da dita actividade na sección de actividades artesás do referido Rexistro Xeral de Artesanía de Galicia.
Con base no anterior e de acordo co disposto no artigo 31 do Decreto 218/2001, do 7 de setembro,
Primeiro. A inclusión da actividade de complementos de moda na relación de actividades artesás recollida no anexo IV do Decreto 218/2001, do 7 de setembro, conforme o disposto no anexo desta orde.
Segundo. Actualizar o dito anexo IV do Decreto 218/2001, do 7 de setembro, conforme o disposto no anexo desta orde.
Santiago de Compostela, 2 de xuño de 2014
División 13. Industria, téxtil.
División 14. Confección de prendas de vestir.
División 15. Industria do coiro e do calzado.
División 16. Industria da madeira e da cortiza, agás mobles; cestaría e espartaría.
División 17. Industria do papel.
División 18. Artes gráficas e servizos relacionados con elas.
División 20. Fabricación de produtos químicos básicos, compostos nitroxenados, fertilizantes, plásticos e caucho sintético en formas primarias.
División 23. Fabricación doutros produtos minerais non metálicos.
División 24. Metalurxia.
División 28. Fabricación de produtos metálicos, agás maquinaria e equipos.
División 26. Fabricación de produtos informáticos, electrónicos e ópticos.
División 30. Fabricación doutro material de transporte.
División 31. Fabricación de mobles.
División 32. Outras industrias manufactureiras.
División 43. Actividades de construción especializada.
División 47. Comercio polo miúdo doutros artigos en establecementos especializados.
División 74. Outras actividades profesionais, científicas e técnicas.
División 90. Actividades de creación, artísticas e espectáculos.
División 96. Outros servizos persoais.